പത്തനംതിട്ട ജില്ലയില് മഴ താണ്ഡവമാടുന്നു ശബരിഗിരി സംഭരണികളിലേക്ക് ശക്തമായ നീരൊഴുക്ക് PambaRiver പത്തനംതിട്ട മഹാപ്രളയത്തിനു സമാനമായി പത്തനംതിട്ടയില് മഴ തകര്ക്കുന്നു. തകര്ത്തു പെയ്ത മഴയില് ജില്ലയില് വ്യാപക നാശം. താഴ്ന്ന പ്രദേശങ്ങളില് വെള്ളം കയറി. പുനലൂര് മൂവാറ്റുപുഴ റോഡ്, റാന്നി ചെറുകോല്പ്പുഴ റോഡ്, മല്ലപ്പള്ളി ആനിക്കാട് റോഡ്, വകയാര്, മുറിഞ്ഞകല് എന്നിവിടങ്ങളില് ഗതാഗതം പൂര്ണമായും മുടങ്ങി. വ്യാപകമായി വീടുകള്ക്കും കൃഷി സ്ഥലങ്ങള്ക്കും നാശമുണ്ടായി. മണിമലയാറ്റില് ഒഴുക്കില് പ്പെട്ടയാളെ രക്ഷപ്പെടുത്തി. പന്തളം കുടശനാട് കാര് തോട്ടിലേക്കു മറിഞ്ഞെങ്കിലും വാഹനമോടിച്ചയാള് രക്ഷപ്പെട്ടു. മലയോര മേഖലകളിലേക്കുള്ള രാത്രി യാത്രയും വിനോദ സഞ്ചാരവും കലക്ടര് നിരോധിച്ചു. മണ്ണെടുപ്പും ക്വാറികളുടെ പ്രവര്ത്തനവും നിരോധിച്ചിട്ടുണ്ട്. ദുരന്ത നിവാരണ പ്രവര്ത്തനങ്ങളുടെ ഭാഗമായി ജില്ലയിലെ വില്ലേജ്, പഞ്ചായത്ത് ഓഫിസുകള് ഇന്നു തുറന്നു പ്രവര്ത്തിക്കാനും കലക്ടര് ദിവ്യാ എസ്.അയ്യര് ഉത്തരവിട്ടു. ഇന്നലെ രാവിലെ ജില്ലയില് റെഡ് അലര്ട്ട് പ്രഖ്യാപിച്ചിരുന്നു. ഇന്നു മഴയുടെ തീവ്രത കുറയുമെന്നാണ് പ്രതീക്ഷ. അതേസമയം, ജില്ലയില് ശക്തമായ മഴ ഇന്നും തുടരുമെന്നതിനാല് കാലാവസ്ഥ നിരീക്ഷണ കേന്ദ്രം യെലോ അലര്ട്ട് പ്രഖ്യാപിച്ചു. ആനത്തോട് ഡാമില് റെഡ് അലര്ട്ട് പ്രഖ്യാപിച്ചിട്ടുണ്ട്. ഡാം ഇന്നു തുറക്കാന് സാധ്യതയുള്ളതിനാല് പമ്ബാനദിയുടെ ഇരുകരകളിലും ജാഗ്രതാ നിര്ദേശം നല്കി. റാന്നിയുടെ താഴ്ന്ന പ്രദേശങ്ങള് വെള്ളത്തിനടിയിലാണ്. റാന്നി ചെത്തോങ്കര, എസ്സി സ്കൂള് ജംക്ഷന്, മാമുക്ക് പാലം, കെഎസ്ആര്ടിസി ബസ് സ്റ്റേഷന്, പ്രൈവറ്റ് ബസ് സ്റ്റാന്ഡ് എന്നിവിടങ്ങളില് വെള്ളം കയറി. വ്യാപാര സ്ഥാപനങ്ങളില് നിന്നു സാധനങ്ങള് സുരക്ഷിത സ്ഥാനത്തേക്കു മാറ്റാന് തുടങ്ങി. താഴ്ന്ന പ്രദേശങ്ങളിലെ വീടുകളില് കഴിയുന്നവര് ബന്ധുവീടുകളിലേക്കും മറ്റും മാറി തുടങ്ങി. 24 മണിക്കൂറില് 10 സെന്റീ മീറ്ററിലധികം മഴയാണ് ജില്ലയില് പെയ്തത്. റാന്നിയില് ജലനിരപ്പ് ഉയര്ന്ന സാഹചര്യത്തില് ചെറുകോല്പ്പുഴ, കോഴഞ്ചേരി, ആറന്മുള, തിരുവല്ല ഭാഗങ്ങളില് ജാഗ്രത നിര്ദേശം പുറപ്പെടുവിച്ചിട്ടുണ്ട്. അപ്പര് കുട്ടനാട്ടില് പ്രളയ സാധ്യത കണക്കിലെടുത്ത് മുന്കരുതല് നടപടികള് സ്വീകരിച്ചതായി കലക്ടര് അറിയിച്ചു. സീതത്തോട് ശബരിമല കാടുകളിലും ശബരിഗിരി ജല വൈദ്യുത പദ്ധതിയുടെ വൃഷ്ടി പ്രദേശങ്ങളിലും കനത്ത മഴ. ജല സംഭരണികളിലേക്കു ശക്തമായ നീരൊഴുക്ക്. ജല നിരപ്പ് 89 ശതമാനത്തില് എത്തി. മഴ തുടര്ന്നാല് ആനത്തോട് അണക്കെട്ടിന്റെ ഷട്ടറുകള് രാവിലെ തുറക്കാനുള്ള തയാറെടുപ്പില് വൈദ്യുതി ബോര്ഡ് അധികൃതര്. പമ്ബയില് 980.95 മീറ്ററും, കക്കിആനത്തോട് അണക്കെട്ടില് 978.72 മീറ്ററുമാണ് ജല നിരപ്പ്. 978.83ല് എത്തിയാല് ആനത്തോട് അണക്കെട്ടിന്റെ ഷട്ടറുകള് തുറക്കും. 6 മണിക്കൂറിനുള്ളില് ഒരടിയില് അധികം വെള്ളം ഉയര്ന്നു. ഏകദേശം 7 ദശലക്ഷം ഘനമീറ്റര് വെള്ളം ഒഴുകി എത്തി. പമ്ബയില് 12 മില്ലിമീറ്ററും കക്കിയില് 14 മില്ലിമീറ്ററും മഴ പെയ്തു. ആവശ്യമെങ്കില് ഷട്ടറുകള് തുറക്കുന്നതിനുള്ള തയാറെടുപ്പില് അണക്കെട്ട് സുരക്ഷാ വിഭാഗം ഉദ്യോഗസ്ഥര് സ്ഥലത്ത് ക്യാംപ് ചെയ്യുന്നുണ്ട്. ആനത്തോട് അണക്കെട്ട് തുറന്നാല് പമ്ബാ നദിയില് ജലനിരപ്പ് ഉയരും. ഇനിയും വെള്ളം സംഭരിക്കുന്നതിനുള്ള ശേഷി അണക്കെട്ടുകള്ക്കുണ്ട്. നിലവില് നദികളില് ഉയര്ന്ന ജലനിരപ്പ് തുടരുന്നതിനാല് തിടുക്കത്തില് ഷട്ടറുകള് തുറക്കുന്നതിനെപ്പറ്റി ചര്ച്ച നടക്കുന്നതേയുള്ളൂ. കക്കാട്ടാറ്റില് ജലനിരപ്പ് ക്രമാതീതമായി ഉയര്ന്നതിനെ തുടര്ന്ന് മൂഴിയാര്, മണിയാര് അണക്കെട്ടുകള് തുറന്നു. കക്കാട്ടാറ്റിലുള്ള അള്ളുങ്കല് ഇഡിസിഎല്, കാരിക്കയം അയ്യപ്പ ഹൈഡ്രോ ഇലക്ട്രിക് പെരുനാട് ജലവൈദ്യുത പദ്ധതികളുടെ ഷട്ടറുകള് ഉയര്ത്തിവച്ചിരിക്കുകയാണ്. കക്കാട് പദ്ധതിയുടെ വേലുത്തോട് തടയണ കവിഞ്ഞ് വെള്ളം ഒഴുകി.